Title: 4.2. Sukurkite individualią e. veiklą ir įkelkite į forumą
Course: Praktinis e. mokymosi kurso projektavimas ir kuravimas > Section: 4 MODULIS: E. VEIKLŲ PROJEKTAVIMAS

Šio modulio tikslas – sukurti e. veiklą. 4.1 veiklos rezultatas – jau sukurtas mokymosi tikslas, kuris atspinti rezultatą ir besimokančiojo elgseną.

Dabar laikas suprojektuoti likusias e. veiklos dalis. Prieš pradedant atkreipkite dėmesį į tai, kad kuriate veiklą savo dėstomo (profesinio mokymo) dalyko kontekste, pagalvokite, ar yra kokių specifinių dalykų jūsų (profesinio mokymo) srityje, į kuriuos reikėtų atsižvelgti, planuojant ir rengiant e. veiklas.

1. Atminkite 5 esmines e. veiklos sudedamąsias dalis ir e. veiklos lentelę. Sukurkite tokią pačią lentelės struktūrą ir ją užpildykite, aprašydami savo projektuojamą e. veiklą. Tai padės jums, kaip kurso kūrėjui, užtikrinti, kad įtraukti visi svarbiausieji e. veiklos projektavimo elementai.

Planuodami savo e. veiklą galite pasinaudoti šiuo pavyzdžiu:

E-veiklos pavadinimas | E. seminaras veido kremo recepto kūrimui
Mokymosi tikslas
- sukurti veido kremo receptą
- naudoti Padlet lentąinformacijos pateikimui bei dalijimuisi
- naudoti diskusijų forumą keitimuisi informacija
- naudoti YouTube mokymuisi
Rezultatas | Sukurtas veido kremo receptas
„Paruošiamosios veiklos“ | 1. Ar ne puiku kuomet mes patys pasirenkame koosmetinės priemonės ingridientus ir tiksliai žinome ką tepame ant savo odos? 2. Jeigu pats sau pasigaminsite veido odos kremą - nebūsite kvailinamas reklamų bei nepermokėsite už jo pagaminimą
Dalyvių skaičius | nuo 12 iki 20
E. veiklos scenarijus (veiksmų planas)
1. Mokymosi tikslų bei organizacinių elementų apibrėžimas

2. Mokymosi medžiagos apie emulsijas, aliejinius augalus, hidrolatus pasikartojimas

3. Nuorodų į papildomą literatūrą pateikimas

4. Pagrindinių recepto kūrimo principų pristatymas

5. Studentų receptų kūrimas
Trukmė (laikas nuo e. veiklos pradžios iki pabaigos) | nuo 3 iki 7 dienų
Kuratoriaus laikas (darbo valandų, kurias reikia investuoti, skaičius) | 4 valandos medžiagos ir pristatymų parengimui, 2 valandos rezultatų peržiūrai
Kuratoriaus veiksmai
1. Mokomosios medžiagos ir instrukcijų parengimas

2. Papildomų literatūros šaltinių paieška

3. Padlet lentos bei naudojimosi instrukcijų parengimas

4. Prezentacijų parengimas ir įkėlimas
Besimokančiojo darbo krūvis (darbo valandų, kurias jis turi investuoti, skaičius) | 3 valandos
Besimokančiojo veiksmai
1. Prezentacijų peržiūra (30 min.)

2. Lentelės sukūrimas ir pildymas (10 min.)

3. Padlet pristatymas (15 min.)

4. Informacijos pateikimas Padlet lentoje (15 min.)

5. Veido kremo recepto kūrimas (10 min.)

6. Recepto paskelbimas Padlet lentoje (10 min.)
Šioje veikloje naudojamas įrankis (-iai) | PowerPoint, YouTube, Excel, Padlet
Vertinimo metodai ir kriterijai | Vertinami besimokančiųjų sukurti receptai, paskelbti Padlet lentoje.

Galite pasinaudoti šiuo šablonu savo e. veiklos kūrimui.

2. Užrašykite e. veiklos atlikimo instrukcijas besimokantiesiems (tai tekstas apie tai, kaip atlikti veiklą, tokį tekstą jūs dabar ir skaitote).

3. Įkelkite užpildytą lentelę ir e. veiklos atlikimo instrukcijas į 4 modulio Diskusijų forumą (spauskite "Atsakyti" į savo pradėtą diskusijų giją).

Užduoties trukmė: apie 2 valandos