Title: Profiles
Course: Praktinis e. mokymosi kurso projektavimas ir kuravimas

Vida Zviniene

Vytauto Didžiojo universitete nuotolinio mokymosi srityje dirbu nuo 2000 metų. Daugiausiai dirbu su vaizdo konferencijomis, Moodle nuotolinio mokymosi aplinka bei tarptautiniais projektais. Labai mėgstu savo darbą ir universitetą. Čia taip pat baigiau informatikos bakalauro ir magistro studijas, o ką reiškia būti nuotolinio studento "kailyje" patyriau studijuodama pedagogiką Belgijos Lježo universitete (šias studijas baigiau pilnai nuotoliniu būdu).

Žinau, kad studijuoti nuotoliniu būdu tikrai nėra lengva. Žinau, kad kartais apima toks jausmas, kad esi visiškai vienas su savo kompiuteriu ir užduotimis, kurių nesupranti. Bet iš tiesų taip nėra. Yra ir kiti besimokantieji, kurie susiduria su tokiomis pat problemomis. Yra ir kuratoriai, kurie visada pasiruošę jums padėti. Stenkitės palaikyti ryšį su kitais kurso dalyviais, ir pamatysite, kad tikrai taps lengviau. Juk mes esam žmonės, ir net ir nuotoliniame kurse mums reikia to žmogiškojo ryšio.

Tikiuosi, kad įgyta profesinė patirtis ir ypač nuotolinių studijų patirtis leis man nuoširdžiai pagelbėti jums baigti šias studijas. Tai man būtų didžiausias mano darbo šiame kurse įvertinimas.