Title: KURSO VADOVAS - siūloma perskaityti prieš pradedant mokytis
Course: Praktinis e. mokymosi kurso projektavimas ir kuravimas

Kurso vadovas: struktūra, įrankiai, bendravimas

Mokymosi rezultatai

Baigę šį kursą gebėsite planuoti e. mokymosi kursą, kurti e. veiklas, naudotis įvairiais įrankiais bei taikyti e. mokymo metodikas, skirtas siekti jūsų išsikeltų tikslų.

Tikimės, kad atliksite šias veiklas:

- pateiksite jūsų įgytas kompetencijas iliustruojančią lentelę su įrodymais iš darbo šiame kurse;
- gebėsite planuoti e. mokymosi kursą;
- gebėsite kuruoti e. mokymosi kursą;
- nuosekliai atliksite visų modulių užduotis;
- laikysitės darbų atlikimo terminų;
- prisijungsite prie kurso mažiausiai tris kartus per savaitę.

Mokymosi aplinka

Kursas "Praktinis e. mokymosi kurso projektavimas ir kuravimas" teikiamas Moodle nuotolinio mokymosi aplinkoje. Šioje aplinkoje rasite visas užduotis, mokymosi šaltinius ir organizacinę informaciją. Visos diskusijos vyks šios aplinkos diskusijų forumuose.

Paprašysime jūsų užpildyti kompetencijų lentelę ir pateikti įgytų kompetencijų įrodymus bei parašyti jūsų darbą mokantis kiekviename modulyje apibendrinančią refleksiją. Kompetencijų lentelės  pildymui naudosite [Google dokumentus], o refleksiją pildysite [Moodle tinklaraštyje]. Kitose veiklose taip pat gali reikėti naudoti kitus įrankius, tokius kaip Padlet lentą  ar Adobe Connect vaizdo konferencijų įrankį.

Kurso struktūra

Kursą sudaro dešimt modulių, kurie pareikalaus apie 50 mokymosi valandų. Planuojama kurso trukmė yra apie tris mėnesius. Kursas prasidės ________________, planuojama kurso pabaiga ________________. Jums reikės studijuoti kiekvieną modulį pagal žemiau pateiktą laiko grafiką (kurso eigoje galimi nedideli grafiko pasikeitimai). Taip pat numatyta kiekvieno modulio trukmė valandomis, tačiau tai tik mūsų apskaičiavimai, kurie siūlo apytikrį laiką, reikalingą visų užduočių atlikimui.

Kiekvieną modulį sudaro „Mokymasis modulyje“ skyrius, kuriame apibrėžti kiekvieno modulio mokymosi rezultati, „Įvadas”, kuriame pateikiami svarbiausi elementai, kuriuos reikia žinoti, kad galėtumėte teisingai atlikti užduotis (dirbant grupėse ir/ar individualiai), ir paramos medžiaga, tokia kaip nuorodos į instrukcijas ar išorinius informacijos šaltinius.

Antrasis modulis „Kompetencijų tobulinimas“ skiriamas temai, kuri bus aptariama visuose likusiuose moduliuose.

1 MODULIS: Įvadas ir susipažinimas (datos,  2 val. 30 min.)

Šio modulio tikslas – įvaldyti kurso mokymosi aplinką, kad galėtumėte nevaržomai dalyvauti užsiėmimuose; susipažinti su kitais kurso dalyviais ir kuratoriais, o taip pat – sudaryti kurso mokymosi planą.

Pabaigę šį modulį, jūs gebėsite:

- paaiškinti prisistatymo ir savo asmenybės atskleidimo svarbą nuotoliniame mokymesi;
- įvaldyti kurso mokymosi aplinką, kad galėtumėte dalyvauti kurse.

2 MODULIS: Kompetencijų tobulinimas (datos, 3 val. 30 min.)

Šio modulio tikslas – nustatyti kokias kompetencijas jūs, kaip mokytojai, turite ir apsvarstyti, kaip užtikrinti, jog mokiniai įgijo siekiamas (profesines) kompetencijas.

Pabaigę šį modulį, jūs gebėsite:

- paaiškinti, kas yra kompetencija,
- nustatyti savo, kaip mokytojų, kompetencijas;
- išanalizuoti, kurias kompetencijas galima įgyti pasitelkus IKT;
- paaiškinti ryšį tarp kompetencijų ir įrodymų;

3 MODULIS: Susipažinimas su e. mokymusi (datos, 4 val.)

Šio modulio tikslas – atrasti įvairias e. mokymosi formas profesinio mokymo kontekste.

Pabaigę šį modulį, jūs gebėsite:

- atpažinti skirtingas e. mokymosi formas;
- išanalizuoti e. mokymosi kurso elementus;
- atsižvelgti į galimybes naudoti įvairias e. mokymosi formas savo profesiniame kontekste.

4 MODULIS: E. veiklų projektavimas (datos, 6 val.)

Šio modulio tikslas - įgyti e. veiklų projektavimui reikalingų gebėjimų.

Pabaigę šį modulį, jūs gebėsite:

- paaiškinti e. veiklos sampratą,
- paaiškinti e. mokymosi tikslų vaidmenį ir svarbą,
- suprojektuoti e. veiklas jūsų dėstomam (profesinio rengimo) dalykui,

5 MODULIS: Motyvacija (datos, 5 val. 30 min.)

Šio modulio tikslas – paaiškinti veiksnius, kurie motyvuoja ir demotyvuoja e. mokymosi švietimo programų dalyvius, akcentuojant profesinio švietimo ir mokymo kontekstą.

Pabaigę šį modulį, jūs gebėsite:

- nusakyti veiksnius, kurie daro įtaką e. mokymosi kurso dalyvių motyvacijai;
- naudoti atitinkamus metodus dalyvių aktyvumo skatinimui.

6 MODULIS: Darbas grupėje (datos, 8 val.)

Šio modulio tikslas – įgyti gebėjimų, reikalingų projektuojant e. veiklą darbui grupėse.

Pabaigę šį modulį, jūs gebėsite:

- bendradarbiauti dirbant grupėje,
- skatinti darbą grupėje,
- projektuoti darbu grupėje pagrįstas e. veiklas,
- iišvardinti grupiniam darbui būdingus bruožus.

7 MODULIS: Diskusijų forumo moderavimas (datos, 7 val.)

Šio modulio tikslas – įgyti gebėjimų, reikalingų diskusijų forumų planavimui, moderavimui, bei diskusijų metu kylančių problemų sprendimui profesinio rengimo kontekste.

Pabaigę šį modulį, jūs gebėsite:

- planuoti diskusijas,
- moderuoti diskusijas,
- valdyti diskusijų forumo įrankį.

8 MODULIS:

E. mokymosi išteklių kūrimas (datos, 6 val. 30 min.)

Šio modulio tikslas - įgyti gebėjimų rengti mokymosi šaltinius profesinio mokymosi dalykams.

Pabaigę šį modulį, jūs gebėsite:

- sukurti paprastą vaizdo įrašą ir jį įkelti į internetą;
- analizuoti ir palyginti gerus ir blogus mokomuosius vaizdo įrašus;
- susipažinti su įvairiais turinio kūrimo įrankiais;
- planuoti mokymą, kurio metu mokiniai naudoja ar kuria vaizdo/garso įrašus kaip mokymosi šaltinius.

9 MODULIS:

Internetinių šaltinių naudojimas, vertinimas bei dalinimasis  (datos, 4 val. 30 min.)

Šio modulio tikslas - įgyti gebėjimų ieškoti, atrinkti, naudoti jau sukurtus internetinius išteklius, bendrinti ir įvertinti internetinius šaltinius dėstant profesinio rengimo dalyką (-us) ir siekiant pasirinktų mokymosi tikslų.

Pabaigę šį modulį, jūs gebėsite:

- paaiškinti skirtumą tarp autorinių teisių ženklu pažymėto turinio ir atvirų švietimo šaltinių išteklių naudojimo;
- pasirinkti, naudoti, bendrinti ir įvertinti jau sukurtus internetinius šaltinius;
- taikyti Kūrybinių bendrijų (angl. Creative Commons) licencijas;
- pasirinkti šaltinius pagal mokymosi rezultatus.

10 MODULIS : Koordinatoriaus vaidmuo (datos, 2 val. 30 min.)

Šio modulio tikslas - įgyti gebėjimų organizuoti savo kaip e. mokymosi kuratoriaus darbą profesinio rengimo srityje, taip pat plėtoti gebėjimą įvertinti savo gebėjimus. Šiame modulyje taip pat apibendrinsime visą kursą.

Pabaigę šį modulį, jūs gebėsite:

- paaiškinti internetinėje aplinkoje teikiamo kurso kuratoriaus vaidmenis ir kompetencijas;
- organizuoti e. mokymosi kurso kuravimą;
- įvertinti kuravimo gebėjimus;
- vizualizuoti daromos pažangos duomenis.

Numatoma kurso pabaiga  - ________________.

Kaip sėkmingai baigti šį kursą

Tam, kad sėkmingai baigtumėte šį kursą ir gautumėte pažymėjimą, jums reikės nuolat atlikti du dalykus:

- užpildyti įgytų kompetencijų lentelę;
- parašyti refleksiją modulio tema.

Pradedant nuo 3 modulio, jūsų prašysime nustatyti, kokias kompetencijas, jūsų nuomone, įgijote šiame kurse ir pateikti įgytų kompetencijų įrodymų. Visi moduliai suplanuoti ir parengti taip, kad veiklos, kurias atliksite studijuodami modulį, leis įgyti ir plėtoti gebėjimus, įgyti ir taikyti žinias, permąstyti ir tobulinti savo požiūrius.

Jums bus pateikta kopetencijų lentelė, kurioje išvardintos kompetencijos, kurias įgysite sėkmingai pabaigę šį kursą. Kiekvieno modulio pabaigoje jūs turėsite pateikti įgytų kompetencijų įrodymus ataitinkamoje kompetencijų lentelės eilutėje

Be to, po kiekvieno modulio paprašysime jus reflektuoti modulio tema profesinio rengimo ir jūsų dėstomo ar mokomo dalyko kontekste.

Kompetencijų lentelę pildysite naudodami [Google dokumentą], o refleksiją rašysite [Moodle tinklaraštyje]. Abu šiuos elementus nuolat pildysite kurso eigoje. Kurso pabaigoje užbaigsite pildyti savo įgytų ar patobulintų kompetencijų lentelę bei išdėstytsite mintis kaip jas taikysite savo profesiniame mokyme ir tokiu būdu sukursite savo e. portfolio, kuriame bus matyti jūsų pasiekimai. E. portfolio taip pat parodys kuratoriui ar kurso tikslai pasiekti, ar jūs dirbate individualiai, ar bendraujate su kitais ir ar jums pakanka gaunamos paramos.

Mes jus vertinsime formuojamu būdu, o tai reiškia, kad nerašysime nei pažymių, nei skirsime taškų, bet stebėsime jūsų daromą pažangą, kaip atliekate užduotis ir teiksime grįžtamąjį ryšį.

Darbo metodai

Tam, kad viskas eitųsi sklandžiai ir kad padėtume visiems kurso dalyviams atlikti savo užduotis, pateikiame keletą praktinių patarimų. Šiame kurse naudojamos individualios ir grupinės užduotys. Dažnu atveju, individualus darbas bus įvadas į diskusiją ar darbą  grupėje.

- Individualus darbas: taip suprojektuota, kad kurso medžiagą turite įsisavinti apytikriai per 50 valandų. Tai būtų apie 4 valandas darbo per savaitę. Tačiau kadangi skirsis individualaus darbo tempas, realus kurso įsisavinimui reikalingas laikas gali skirtis nuo mūsų apskaičiavimų.
Būtų gerai, jei susipažintumėte su visa kurso programa ir reikalavimais, kaip dirbti kiekviename modulyje. Tokiu būdu bus lengviau planuoti savo darbą, galėsite atsižvelgti į tokius išorinius veiksnius kaip atostogos ar šventės, asmeniniai įsipareigojimai bei palikti šiek tiek laiko rezervo nenumatytoms aplinkybėms. Galite pasinaudoti Moodle aplinkos kalendoriumi (ar kokiu kitu internetiniu įrankiu, pvz., Google kalendoriumi), kuris padės kontroliuoti ir planuoti užduotims atlikti nustatytus terminus. Nors savo studijoms skirtą laiką planuosite tik jūs patys, jūsų dalyvavimo kurso veiklose planavimas jums leis geriau bendradarbiauti kurso aplinkoje ir užtikrins užduočių atlikimą laiku.
- Grupės darbas: galite daug naudos pasisemti iš bendros veiklos su kitais kurso dalyviais, galite daug ko išmokti iš jų ir mokydamiesi su jais. Tai pasieksite, jei keisitės požiūriais diskusijų forumuose, komentuosite vienas kito  įrašus, cituosite kitus ir įkelsite nuorodas. Šiuo atveju užduoties atlikimo sėkmė priklausys nuo kiekvieno dalyvio aktyvumo lygmens, todėl svarbu dažnai bendrauti su kitais ir įsitraukti į grupės darbą. Intensyvus bendravimas atliekant veiklas iki nustatyto termino yra esminis dalykas šios rūšies veikloje.

Turėtumėte rezervuoti keturias valandas per savaitę darbui šiame kurse ir prisijungti prie kurso bent tris kartus per savaitę, kad pilnai išnaudotumėte visus kurso teikiamus privalumus. Pabandykite prisijungti du kartus per dieną, pavyzdžiui, vieną kartą ryte, kad įrašytumėte ar pridėtumėte komentarą, ir vieną kartą vakare, kad perskaitytumėte ir pakomentuotumėte kitų dalyvių veiklas.

Grįžtamasis ryšys

Grįžtamąjį ryšį teiks kurso kuratoriai bei kiti kurso dalyviai, rašydami savo komentarus ir dalyvaudami diskusijose. Grįžtamasis ryšys bus teikiamas apie atliktas veiklas, forumo įrašus bei grupės darbo rezultatus.

Grįžtamasis ryšys nebus išreiškiamas kokiu nors pažymiu ar balais. Bus pateikiami detalūs komentarai. Grįžtamojo ryšio tikslas – suteikti paramą ir nuorodas, gaires tolesniam mokymuisi.

Medžiaga anglų kalba

Beveik visas šio kurso turinys bus pateiktas lietuvių kalba ir jūs galėsite baigti kursą net ir nemokėdami jokios užsienio kalbos. Kita vertus, norint praplėsti savo dalyko žinias, anglų kalba gali būti labai naudinga. Kai kurie įdomūs pavyzdžiai ir šaltiniai gali būti neišversti į lietuvių kalbą. Tačiau šią medžiagą galima išsiversti iš daugelio užsienio kalbų panaudojant Google Translate. Nors šio įrankio pagalba atliktas vertimas bus tik apytikris, jo turėtų pakakti bendros prasmės supratimui.

Kontaktai

Kurso kuratorės mielai jums padės įvairiais su kursu susijusiais klausimais. Jeigu turite klausimų arba jums reikalinga pagalba kreipkitės:

- Visais su turiniu susijusiais klausimais: rašykite žinutę Moodle aplinkoje Kurso forumas->Su turiniu susiję klausimai.
- Visoms techninėms problemoms spręsti: rašykite žinutę Moodle aplinkoje Kurso forumas->Techniniai klausimai.
- Siunčiant žinutes Moodle aplinkoje (kairiajame viršutiniame bloke "Bendruomenė" pasirinkite Kurso dalyviai. Pasirinkite žinutės gavėją (-us) ir apačioje  "Su pasirinktais vartotojais...>siųsti žinutę.
- Elektroniniu paštu: _________________