Title: Vaizdo įrašų planavimas
Course: Praktinis e. mokymosi kurso projektavimas ir kuravimas > Section: 8 MODULIS: E. mokymosi išteklių kūrimas

Vaizdo įrašų planavimas

Vaizdo ar garso įrašai gali būti naudojami kaip mokymo(si) medžiaga. Tam, kad jie būtų vertingi besimokantiesiems, reikia juos kruopščiai suplanuoti. Įrašo planavimas bus naudingas ir jums patiems - palengvins jūsų darbą darant pakeitimus, redaguojant ar filmuojant vaizdo medžiagą.

1. Nustatykite vaizdo įrašo tikslą. Tai padės jums išlikti nuosekliems ir pasirinkti reikiamas priemones. Vaizdo įrašas gali pasitarnauti įvairiems tikslams - jis gali pristatyti problemą, apibūdinti kontekstą, įkvėpti, pateikti instrukcijas.
2. Jūs žinote kiek šiai veiklai bus skiriama laiko. Ką galite pasiekti per tokį trumpą laiką? Apsibrėžkite savo pagrindinę žinutę, kurią norite perduoti besimokantiesiems.
3. Pamąstykite apie vaizdo įrašo kūrimo procesą. Jūs neturite reikiamo profesinio išsilavinimo, aktorių ar vaizdo įrašų studijos. Tačiau jūs turite ką perteikti besimokantiesiems. Kokie jūsų turimi ištekliai?
4. Trumpai aprašykite apie ką bus jūsų vaizdo įrašas. Šis planas padės jums pasiruošti, patys nuspręskite kiek detalus bus šis planas.
5. Vaizdo įrašas turi turėti pradžią - tai yra momentas kuomen identifikuojama problema, patraukiamas besimokančiojo dėmesys arba užduodami pagrindiniai klausimai. Antroje dalyje gali būtu vystomos pagrindinės idėjos, pateikiama svarbiausia informacija/ problemos ar pasikeitimai, kuriuos siekiate išprovokuoti. Pabaigoje gali būti pateikiamos išvados arba klausimai diskusijai.
6. Suplanuokite tam tikrus dėmesį patraukiančius elementus. Klausantis statiško vaizdo įrašo "išsijungia" besimokančiojo smegenys, jų veikla nukrypsta prie įdomesnių dalykų. Galite pateikti pavyzdžių ar panaudoti kitus triukus dėmesio pritraukimui.
7. Prieš pradėdami kurti vaizdo įrašą pasirenkite reikiamų daiktų sąrašą. Nepamirškite vaizdo kameros, stovo, mikrofono, atsarginio akumuliatoriaus, baterijų, diktofono (garso įrašymui gerai yra naudoti papildomą įrenginį), ausinių (įrašo perklausymui), tinkamo apšvietimo, tuščios juostelės ar atminties kortelės, išorinio kietojo disko.
8. Susirinkite visą reikiamą įranką bei peržvelkite savo planą. Giliai įkvėpkite ir spauskite "RECORD".